text: 荃灣是港式粉麵之城，選擇無數，但一講到日式拉麵，多年來除拉麵台風都無後起之秀（尚記得有一拉麵店賣芥末味拉麵，嘩難吃到想嘔）今次趁周末閒逛新裝千色，見到此店新開，一試之下，味道又唔錯喎！Tasting Note:- tick紙仔叫法，辣味豬骨湯底，湯頭非台風式極濃厚風，但入口有豚骨味，麵條爽彈，溏心蛋稍過熟但可接受，叉燒最有水準，厚薄剛好，油脂也足，吃一碗剛剛好！<sssss>吃畢，埋單盛惠$78，免加一，水準在香港未算頂尖，但荃灣區而言已有足夠競爭力。（提提你，麵店無冰水供應）